b'\n_START_ARTICLE_\nPensaskanervat\n_START_SECTION_\nLevinneisyys\n_START_PARAGRAPH_\nSuurin osa pensaskanervalajeista esiintyy Kiinassa ja muualla Keski-Aasiassa vuoristoissa. Euroopassa esiintyy kolme lajia, joista pensaskanerva (Myricaria germanica) esiintyy laajasti mutta ep\xc3\xa4yhten\xc3\xa4isesti etel\xc3\xa4st\xc3\xa4 V\xc3\xa4limeren rannikolta pohjoiseen J\xc3\xa4\xc3\xa4meren rannikolle. Muut kaksi lajia, Myricaria bracteata ja Myricaria squamosa, kasvavat Krimin niemimaalla. Ne ovat kuitenkin todenn\xc3\xa4k\xc3\xb6isesti Myricaria germanica -lajiin kuuluvia. Pohjoismaissa pensaskanerva kasvaa harvinaisena Ruotsissa, Norjassa ja Suomessa. Suomessa se l\xc3\xb6ytyy vain Utsjoelta Pulmankij\xc3\xa4rvelt\xc3\xa4.'